I. (45 perc)	30 pont
1. [image: ]Adja meg a 24 egyjegyű pozitív osztóinak halmazát!	(2 pont)
2. Az ábrán a valós számok halmazán értelmezett f (x) = |x+a|+b függvény grafikonjának egy részlete látható. Adja meg a és b értékét!	(2 pont)
3. Egy négytagú csoportban minden tagnak pontosan két ismerőse van a csoport tagjai között. Szemléltessen gráffal egy ilyen ismeretségi rendszert! (Az ismeretség kölcsönös.)	(2 pont)
4. Döntse el az alábbi két állítás mindegyikéről, hogy igaz vagy hamis!	(2 pont)
a. 
Az  függvény periódusa 2π .
b. 
Az  függvény periódusa 2π .
5. A 9.B osztály létszáma 32 fő. Közülük először egy osztálytitkárt, majd egy titkárhelyettest választanak. Hányféleképpen alakulhat a választás kimenetele?	(2 pont)
6. Adja meg a log381 kifejezés pontos értékét!	(2 pont)
7. Egy mértani sorozat első tagja –3, a hányadosa –2. Adja meg a sorozat ötödik tagját! Írja le a megoldás menetét!	(3 pont)
8. Egy derékszögű háromszög egyik befogója 5 cm, az átfogója 13 cm hosszú. Mekkorák a háromszög hegyesszögei? (Válaszát egész fokra kerekítve adja meg!)	(2 pont)
9. Adja meg az alábbi állítások logikai értékét (igaz vagy hamis)!
a. A állítás: Minden rombusznak pontosan két szimmetriatengelye van.	(1 pont)
b. B állítás: Minden rombusznak van két szimmetriatengelye. 	(1 pont)
c. C állítás: Van olyan rombusz, amelynek pontosan két szimmetriatengelye van. 	(1 pont)
d. D állítás: Nincs olyan rombusz, amelynek négy szimmetriatengelye van. 	(1 pont) 
10. [image: ]Az A halmaz az 5-re végződő kétjegyű pozitív egészek halmaza, a B halmaz pedig a kilenccel osztható kétjegyű pozitív egészek halmaza. Adja meg elemeik felsorolásával az alábbi halmazokat: A ; B ; A∩B ; A \ B.	(4 pont)
11. 
Egyszerűsítse a következő törtet (a; b valós szám, a·b ≠ 0 ): 	.	(2 pont)
12. Egy iskolában 120 tanuló érettségizett matematikából. Nem volt sem elégtelen, sem elégséges dolgozat. Az eredmények eloszlását az alábbi kördiagram szemlélteti. Hányan kaptak jeles, jó, illetve közepes osztályzatot?	(3 pont)



II.	135 perc	70 pont

II. A
13. Egy gyertyagyárban sokféle színű, formájú és méretű gyertyát készítenek. A folyékony, felhevített viaszt különféle formákba öntik. Az öntőhelyek egyikén négyzet alapú egyenes gúlát öntenek, melynek alapéle 5 cm, oldaléle 8 cm hosszú.
a. Számítsa ki ennek a gúla alakú gyertyának a térfogatát! (Az eredményt cm3-ben, egészre kerekítve adja meg!)	(4 pont)
Ezen az öntőhelyen az egyik műszakban 130 darab ilyen gyertyát gyártanak.
b. Hány liter viaszra van szükség, ha tudjuk, hogy a felhasznált anyag 6%-a veszteség? (Az eredményt egy tizedes jegyre kerekítve adja meg!)		(4 pont)
A gúla alakú gyertyákat egyenként díszdobozba csomagolják.
c. Hány cm2 papír szükséges 40 darab díszdoboz elkészítéséhez, ha egy doboz papírszükséglete a gúla felszínének 136%-a?	(4 pont)
14. Oldja meg az alábbi egyenleteket a valós számok halmazán!
a. 5x+1 + 5x+2 = 30	(5 pont)
b. 
, ahol x ≠ 0 és x ≠ –2	(7 pont)
15. Egy tanulmányi verseny döntőjében 8 tanuló vett részt. Három feladatot kellett megoldaniuk. Az első feladat maximálisan elérhető pontszáma 40, a másodiké 50, a harmadiké 60. A nyolc versenyző feladatonkénti eredményeit tartalmazza az alábbi táblázat:
[image: ]Töltse ki a táblázat hiányzó adatait! A százalékos teljesítményt egészre kerekítve adja meg!
a. Melyik sorszámú versenyző nyerte meg a versenyt, ki lett a második, és ki a harmadik helyezett?	 Ábrázolja az őszpontszámokat oszlopdiagrammal!	(5 pont)
b. A nyolc versenyző dolgozata közül véletlenszerűen kiveszünk egyet. Mennyi a valószínűsége annak, hogy 75%-osnál jobb teljesítményű dolgozat került a kezünkbe?	(2 pont)
c. Egy tanuló betegség miatt nem tudott megjelenni a döntőn. Másnap megkapta, és megoldotta a feladatokat. Eredményét később összehasonlította a nyolc döntős versenyző eredményével. Észrevette, hogy az első feladatot a versenyzők I. feladatra kapott pontszámainak a mediánjára teljesítette (egészre kerekítve), a második feladatot pedig a nyolc versenyző II. feladata pontszámainak a számtani közepére (szintén egészre kerekítve). A III. feladatot 90%-ra teljesítette. Mennyi lett ennek a tanulónak az őszpontszáma? Ezzel hányadik helyen végzett volna? (5 pont)


II. B
(A 16., 17. és 18. feladatból kettőt kell megoldania! Amelyik feladatot nem szeretné megoldani, annak sorszámát írja be az fenti négyzetbe!)
16. Egy útépítő vállalkozás egy munka elkezdésekor az első napon 220 méternyi utat aszfaltoz le. A rákövetkező napon 230 métert, az azutánin 240 métert és így tovább: a munkások létszámát naponta növelve minden következő munkanapon 10 méterrel többet, mint az azt megelőző napon.
a. Hány méter utat aszfaltoznak le a 11-edik munkanapon?	(3 pont)
b. Az összes aszfaltozandó út hossza ebben a munkában 7,1 km. Hányadik munkanapon készülnek el vele?(8 pont)
c. Hány méter utat aszfaltoznak le az utolsó munkanapon?	(3 pont)
d. A 21-edik napon kétszer annyian dolgoztak, mint az első napon. Igaz-e az a feltételezés, hogy a naponta elkészült út hossza egyenesen arányos a munkások létszámával? (Válaszát indokolja!)	(3 pont)
17. Egy szellemi vetélkedő döntőjébe 20 versenyzőt hívnak be. A zsűri az első három helyezettet és két további különdíjast fog rangsorolni. A rangsorolt versenyzők oklevelet és jutalmat kapnak.
a.  Az öt rangsorolt versenyző mindegyike ugyanarra a színházi előadásra kap egy-egy jutalomjegyet. Hányféle kimenetele lehet ekkor a versenyen a jutalmazásnak?	(4 pont)
b. A dobogósok három különböző értékű könyvutalványt, a különdíjasok egyike egy színházjegyet, a másik egy hangversenyjegyet kap. Hányféle módon alakulhat ekkor a jutalmazás?	(4 pont)
c. Ha már eldőlt, kik a rangsorolt versenyzők, hányféle módon oszthatnak ki nekik jutalmul öt különböző verseskötetet?	(3 pont)
d. Kis Anna a döntő egyik résztvevője. Ha feltesszük, hogy a résztvevők egyenlő eséllyel versenyeznek, mekkora a valószínűsége, hogy Kis Anna eléri a három dobogós hely egyikét, illetve hogy az öt rangsorolt személy egyike lesz?(6 pont)
18. Egy rejtvényújságban egymás mellett két, szinte azonos rajz található, amelyek között 23 apró eltérés van. Ezek megtalálása a feladat. Először Ádám és Tamás nézték meg figyelmesen az ábrákat: Ádám 11, Tamás 15 eltérést talált, de csak 7 olyan volt, amelyet mindketten észrevettek.
a. [image: ]Hány olyan eltérés volt, amelyet egyikük sem vett észre?	(4 pont)
Közben Enikő is elkezdte számolni az eltéréseket, de ő sem találta meg az összest. Mindössze 4 olyan volt, amelyet mind a hárman megtaláltak. Egyeztetve kiderült, hogy az Enikő által bejelöltekből hatot Ádám is, kilencet Tamás is észrevett, és örömmel látták, hogy hárman együtt az összes eltérést megtalálták.
b. A feladat szövege alapján töltse ki az alábbi halmazábrát arról, hogy ki hányat talált meg!	(7 pont)
c. Fogalmazza meg a következő állítás tagadását!	(2 pont)
Enikő minden eltérést megtalált.
d. Mennyi annak a valószínűsége, hogy egy eltérést véletlenszerűen kiválasztva, azt legalább ketten megtalálták?(4 pont)

